Publication: Magyar Közlöny
Issue: MK-2004-58 (Year: 2004, Number: 58)
Era: 2004-2010
Section: 81. § A külföldi bizonyítványok és oklevelek elismerésérõl szóló 2001. évi C. törvény (a továbbiakban: Etv.) 9. §
Paragraph Index: 415

84. § (1) Az Etv. 30. § (4) bekezdése a következõ szöveggel lép hatályba: „(4) Alkalmazkodási idõszaknak minõsül valamely szabályozott szakma Magyarországon történõ gyakorlása az adott szakma képesített szakemberének felügyeletével. Az alkalmazkodási idõszak elõírását megelõzõen az eljáró hatóság megvizsgálja, hogy a kérelmezõ szakmai tapasztalata, valamint valamennyi, képzésrõl szóló okirata által tanúsított készsége és szakismerete teljesen vagy részben nem pótolja-e azt a készséget és szakismeretet, amelyet a szakma gyakorlásához szükséges, képzésrõl szóló hazai okirat tanúsít. Ha az eljáró hatóság alkalmazkodási idõszak teljesítését írja elõ, akkor a kérelmezõ elõzõ mondat szerinti készségeit és szakismeretét is figyelembe veszi. Az eljáró hatóság elõírhatja, hogy a kérelmezõ a szakma gyakorlása mellett képzésben is részt vegyen. Az alkalmazkodási idõszakot az eljáró hatóság által meghatározott módon értékelni kell.”

Source: https://magyarkozlony.hu/hivatalos-lapok/642c615988c8aced636bde91f025c5d8b4ca3af6/dokumentumok/1c26a4cae17067a84b09aca548af19205adc3b97/letoltes